धनगढी उपमहानगरपालिका ३ चटकपुरस्थित राजघाट मोहना नदीमा निर्माणाधिन रैकवार बिचवा जोड्ने पुलको आज अपरान्ह ३ बजे निरिक्षण गरी मुख्यमन्त्री भट्टले ठेकेदार चन्द्रशेखर मल्ललाई कडा निर्देशन दिएको हो ।
बाजेको पालादेखी सुरु गरिएको योजना नातीका पालामा पनि सम्पन्न नहुने परम्पराको अब ७ नं.प्रदेशमा अन्त्य गरिने समेत मुख्यमन्त्री भट्टले बताए। जनतालाई सेवा दिने काममा कसैले बाहाना गर्नु हुदैन् । यो केन्द्र सरकारको योजना हो । योजना अनुसारको रकम ल्याउन प्रदेश सरकारले पहल गर्छ,प्राबिधिक कर्मचारीले प्राविधिक सहयोग गर्ने र ठेकेदार कम्पनीले समयमै निर्माण कार्य पुरा गर्नुपर्ने समेत मुख्यमन्त्री भट्टले बताए।
मुख्यमन्त्री भट्टले डिभिजन सडक कार्यालय कंचनपुरका इन्जिनियर पन्तलाई सो पुलको निर्माण कार्य चाडो सम्पन्न गर्न आबश्यक सहयोग गर्न समेत निर्देशन दिए ।
०७१ असार ३१ गते सम्झौता भई ३ बर्षमा सक्ने गरी करिब १० करोडको लागतमा सो पुलको निर्माण सुरु गरिएको थियो । पटकपटक म्याद थप गरीए पनि ठेकेदारको लापरबाहिका कारण निर्माण ठप्प भएको र जनताले बर्षेनी सास्ती खेप्नु परेको स्थानीयले गुनासो गरेपछि मूख्यमन्त्री भट्ट र भौतिक पूर्वाधार विकास मन्त्री पठान सिंह बोहराले स्थलगत निरिक्षण गरी स्थानीय बासिन्दा र जनप्रतिनिधिसंग छलफल गरेको हो ।
लाईट एड्भेन्चर कम्पनीद्धारा निर्माण कार्य सुरु गरिएको उक्त निर्माणाधिन पुल सम्झौता अबधी सकिएको दुई बर्ष बितिसक्दा पनि अझै निर्माण कार्य पुरा हुन सकेको छैन् । ०७५ जेठ १५ गते सक्ने गरी प्रथम पटक सम्झौता भएपनि सो अबधीमा निर्माण कार्य सम्पन्न नभएपछि दोस्रो पटक म्याद थपका लागि निर्माण कम्पनीले निबेदन दिएको डिभिजन सडक कार्यालय कंचनपुरका ईन्जिनियर महेन्द्रराज पन्तले जानकारी दिए । ईन्जिनियर पन्तका अनुसार निर्माण कम्पनी सम्बद्ध ठेकेदारले आगामी ०७६ असार ३० गते निर्माण सक्ने गरी म्याद थपको निवेदन दिए अनुसार म्याद थपको फाईल अगाढी बढी सकेको छ ।
करिब १० करोडको लागतमा निर्माण गर्नका लागि डिभिजन सडक कार्यालय महेन्द्रनगरले गरेको टेण्डरमा लाईट एड्भेन्चर कम्पनीले साढे सात करोडको कबुल ठेक्का पाएका थिए ।